Erkeengelen Rafael

Erkeengelen Rafael eller den hellige Rafael regnes som en av erkeenglene innen kristendommen.Per Einar Odden: De hellige erkeengler Mikael, Gabriel og Rafael, katolsk.no, lest 16. august 2019. Erkeengelen er godt kjent fra katolsk liturgi og hagiografi, med egen minnedag.Per Einar Odden: De syv englene som står for Guds trone, katolsk.no, lest 14. august 2019.  Navnet Rafael betyr «Gud har helbredet».

 I tekster  

Rafael er blitt identifisert med den engelen som er nevnt i Joh 5,4: «For en Herrens engel steg fra tid til annen ned i dammen og rørte opp vannet. Den første som steg ned i dammen etter at vannet var blitt rørt opp, ble frisk, hvilken sykdom han så led av.»

Han finnes også i Tobits bok (Tob 3,25; 5,5 ff) som Tobias ledsager på reisen. 

 Ledsager 
Alle mennesker ledsages av en verneengel på reisen gjennom livet. Siden Rafael var Tobias ledsager er han knyttet til pilegrimer og det finnes en statue av ham i Lourdes. Han er ofte avbildet sammen med Mikael og Gabriel, men kan skilles fra dem da han ofte vises sammen med sin ledsager Tobias som har med seg en fisk.

 Vernehelgen 
Rafael er skytshelgen for reisende, pilegrimer, apotekere, helbredere, gruvearbeidere, skippere, taktekkere, tyske utvandrere, ektefolk og de elskende.

Referanser

 Eksterne lenker 

 Katolsk.no

Rafael
Rafael